# Castellers de Badalona

Els Castellers de Badalona són una colla castellera de Badalona nascuda el 6 de març de l'any 1997. El castells més importants assolits per la colla són el 4 de 8, el 2 de 7, el 5 de 7, el 7 de 7, el 3 de 7 amb l'agulla i el 4 de 7 amb l'agulla.

## Història
### Naixement de la colla

La colla castellera de Badalona fa les seves primeres passes el 6 de març de 1997. Arran d'una convocatòria de l'Associació Festa Nacional dels Països Catalans es reuneixen al Centre Cívic de Dalt la Vila una cinquantena de persones amb l'objectiu de crear una colla castellera.
Poc després comencen els assajos al centre cívic de Dalt la Vila, i no és fins al 15 de novembre d'aquell 1997 que els Castellers de Badalona fan la seva primera actuació pública. I ho fan amb pantalons i camisa blanca, que identifica una colla principiant. En aquella primera aparició es realitza el pilar de quatre caminat.
El 17 de maig de 1998, en el marc de les Festes de Maig de Badalona, fan la seva presentació estrenant camisa i escut i apadrinats pels Castellers de Montcada i Reixac. És a partir d'aquí que comença oficialment la història d'una colla castellera a Badalona.

## Camisa i escut

La camisa i l'escut d'una colla castellera són els seus elements identificatius. Quan el 1997 es decidien aquestes dues característiques per la futura colla es van voler triar símbols ben badalonins. La camisa escollida va ser de color micaco, paraula que a Badalona serveix per identificar el que arreu es coneix per nespra. L'escut havia d'ensenyar els elements representatius de la ciutat: la bandera catalana i les tres barres ondulades. Així l'enxaneta d'un pilar de dimonis fa l'aleta amb l'escut heràldic a la mà, un dimoni com el que cada vigília de Sant Anastasi crema a la platja de la ciutat, l'acte central de les Festes de Maig.

## Millors actuacions

* XXVI Concurs de Castells, 25 de setembre del 2016, Torredembarra: 4de8, 5de7, 7de7, Vano de 5.
* Festa Major de Sant Cristòfol, 8 de juliol del 2012, Plaça de la Vila, Premià de Mar: Pde4 cam, 5de7, 2de7, 4de7p, Vano de 5
* XXVI Diada dels Castellers de Badalona, 12 de novembre del 2023, Badalona: pd4 caminant, id3d7p, 3d7p, id2d7, 2d7, 5de7, Vd5, pd4.

## Referències

* ↑ Garcia, Vicenç. «Les darreres oportunitats de l'any per alçar castells». La Vanguardia, 21-11-2014. [Consulta: 30 març 2016].
* ↑ «Castellers de Badalona». Webcasteller. [Consulta: 25 març 2016].
* ↑ Armilla, Jordina «La millor diada de cada colla». Castells, 15-12-2015 [Consulta: 24 març 2016].
* 1 2 «La rebel·lió de les colles petites». Ara.cat, 08-07-2012. [Consulta: 8 juliol 2012].
* ↑ «On som». Castellers de Badalona. Arxivat de l'original el 2011-09-03. [Consulta: 3 novembre 2011].
* 1 2 «Junta i Tècnica». Castellers de Badalona. [Consulta: 3 novembre 2011].
* ↑ Betty Doñate. «Els Castellers de Badalona celebren l'aniversari amb una actuació brillant». Vilaweb, 12-05-2003. [Consulta: 27 desembre 2015].
* ↑ http://www.lamalla.cat/castellers/croniques/article?id=296367 Arxivat 2011-06-23 a Wayback Machine. Crònica del concurset a la malla.cat
* ↑ Subirats, Manel. Anuari actualitat del TOT Badalona '08. TOT Badalona Montgat i Tiana, 2008, p.302.
* ↑ http://paper.avui.cat/article/societat/124437/petals/arros/confeti/castells.html Arxivat 2012-03-12 a Wayback Machine.
* ↑ Castells, Els Castellers de Badalona guanyen la primera jornada del XXVI Concurs de. «Els Castellers de Badalona guanyen la primera jornada del XXVI Concurs de Castells». www.concursdecastells.cat. [Consulta: 25 setembre 2016].
* ↑ «Els Castellers de Badalona es proclamen campions de la primera jornada del Concurs de Castells». [Consulta: 30 setembre 2016].
* ↑ «La Colla Micaco torna a descarregar un 5 de 7 després de sis anys tot i assajar en espais sense xarxa» (en anglès), 12-11-2023. [Consulta: 13 novembre 2023].

## Enllaços externs

* Pàgina web dels Castellers de Badalona
* Instagram dels Castellers de Badalona
* Canal de Youtube dels Castellers de Badalona
* Flickr dels Castellers de Badalona
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :